BEAUTY ปัดข่าว “หมอสุวิน-ธัญญาภรณ์” ขายบิ๊กล็อต ยันถือรวม 21.22%
BEAUTY ปัดข่าว "หมอสุวิน-ธัญญาภรณ์" ขายบิ๊กล็อต ยันถือรวม 21.22%
5 ส.ค. 2563

บริษัท บิวตี้ คอมมูนิตี้ จำกัด (มหาชน) หรือ BEAUTY แจ้งว่า นายแพทย์สุวิน ไกรภูเบศ ตำแหน่ง ประธานเจ้าหน้าที่บริหาร, กรรมการ บริษัท และนางธัญญาภรณ์ ไกรภูเบศ ตำแหน่งกรรมการและผู้ก่อตั้งบริษัท ไม่ได้ขายหุ้นบริษัทออกมานับตั้งแต่เมษายน ปี 2561 โดยผู้ถือหุ้นใหญ่ กลุ่มไกรภูเบศ ซึ่งประกอบด้วย นายแพทย์สุวิน และนางธัญญาภรณ์ ยังคงมีสัดส่วนการถือครองหุ้นบริษัทเท่าเดิม โดยไม่มีการเปลี่ยนแปลงคือ 21.22%
อนึ่ง เมื่อช่วงสัปดาห์ที่ผ่านมามีข่าวในสื่อต่าง ๆ ทั้งออนไลน์และออฟไลน์ว่า นายแพทย์สุวิน ได้ขายหุ้น Big Lot  ส่งผลให้เกิดความสับสนและกังวลใจกับผู้ถือหุ้นและนักลงทุน